**ՏԵՂԵԿԱՆՔ – ՀԻՄՆԱՎՈՐՈՒՄ**

**«Հայաստանի Հանրապետության կառավարության 2017 թվականի փետրվարի 2-ի N 86-Ն որոշման մեջ լրացում կատարելու մասին» ՀՀ կառավարության որոշման նախագծի ընդունման**

**1.** **Իրավական ակտի ընդունման անհրաժեշտությունը**

Որոշման նախագծի ընդունումը պայմանավորված է ՀՀ պաշտպանության մարտական գործողություններին մասնակցելու կամ հակառակորդի հետ շփման գծում մարտական հերթապահության կամ հատուկ առաջադրանք կատարելու ժամանակ կամ հակառակորդի նախահարձակ գործո­ղության հետևան­քով զինծառայողի կյանքին պատճառված վնասի դեպքում շահառուներին հատուցման գումարների վճարումներն իրականացնելու համար պահանջվող փաստաթղթերի ստացման գործընթացի կատարելագործման անհրաժեշտությամբ:

**2. Ընթացիկ իրավիճակը և խնդիրները**

Հայաստանի Հանրապետության կառավարության 2017 թվականի փետրվարի 2-ի N 86-Ն որոշման 1-ին հավելվածի 2.1-ին կետի առաջին նախադասության համաձայն`

« 2.1. Ռազմական դրության ժամանակ զինծառայողի կյանքին պատճառված վնասի դեպքում սույն կարգով սահմանված գործընթացը կարող է իրականացվել նաև համապատասխան պետական մարմնի սոցիալական ապահովության խնդիրներ իրականացնող ստորաբաժանման նախաձեռնությամբ, որի շրջանակ­ներում այդ ստորաբաժանումը, համագործակցելով տարածքային կառավարման և տեղական ինքնակառավարման մարմինների հետ, ապահովում է հատուցման դեպքի հանգամանքների և օրենքի 2-րդ հոդվածի 6-րդ մասով սահմանված պայմանների բացակայության վերաբերյալ քրեական վարույթ իրականացնող մարմնի գրության ու սույն կարգի 2-րդ կետով նախատեսված փաստաթղթերի ստացումը և սույն կարգի 4-րդ կետի պահանջների համաձայն անհրաժեշտ փաստաթղթերի ու անվանացուցակների ներկայացումը հատուցման հիմնադրամին:», ինչի արդյունքում գործընթացն իրականացվում է առանց շահա­ռուների կողմից ք. Երևան այցելության:

Հաշվի առնելով այն հանգամանքը, որ Ռազմական դրություն հայտարարված չլինելու հանգա­մանքով պայմանավորված ներկայումս զինծառայողի կյանքին պատճառված վնասի դեպքում որոշման 1-ին հավելվածի 2.1-ին կետի շրջանակ­ներում ընձեռնված չէ հնարավորություն` համապատասխան մարմինների սոցիա­լական ապահովության խնդիրներ իրականացնող ստորաբաժանումների նախա­ձեռ­նությամբ և տարածքային կառավարման և տեղական ինքնակառա­վարման մարմինների հետ համագործակցությամբ ապահովելու հատուցման գումարների վճարման համար հիմք հանդիսացող փաստաղթերի ստացման գործընթացը, շահառուների մի մասը ստիպված են լինում տարբեր բնակավայրերից այցելելու ք. Երևան, ինչը դժգոհու­թյունների պատճառ է դառնում և նպաստում սոցիալական լարվածությանը:

**3. Կարգավորման նպատակը և բնույթը**

Որոշման նախագծի համաձայն նախատեսվում է կատարելագործել գործող կարգավորումները և անկախ ռազմական դրություն հայտարարված լինելու հանգամանքից զինծառայողի կյանքին պատճառված վնասի դեպքերում որոշման 1-ին հավելվածով սահմանված գործընթացն իրականացնել նաև համապա­տասխան պետա­կան մարմնի սոցիալական ապա­հո­վության խնդիրներ իրականացնող ստորա­բաժանման նախա­ձեռ­նությամբ` տարածքային կառա­վար­ման և տեղական ինքնակառավարման մարմինների հետ համագոր­ծակ­ցու­թյամբ, որի շրջանակներում, առանց զոհվածի ընտանիքի անդամ­ների ք. Երևան այցելության կապահովվի հատուց­ման դեպքի հանգամանքների և որոշմամբ սահմանված այլ փաստաթղթերի ստացումը, հատուցման գործերի կազմումը և հատուցման գումարների վճարումն ապահովելու նպատակով անհրաժեշտ փաստաթղթերի ու անվանացուցակների հատուցման հիմնա­դրամին ներկա­յացումը:

**4. Ակնկալվող** **արդյունքը**

Որոշման նախագծի ընդունմամբ, անկախ ռազմական դրություն հայտարարված լինելու հանգամանքից Հայաստանի Հանրապետության պաշտպա­նության մարտա­կան գործողություններին մասնակցելու կամ հակառակորդի հետ շփման գծում մարտական հերթապահության կամ հատուկ առաջադրանք կատարելու ժամանակ կամ հակառակորդի նախահարձակ գործողության հետևան­քով զինծառայողների կյանքին պատճառված վնասի դեպքում ևս հատուցման հիմնադրամ ներկայացվող փաստա­թղթերի ստացումը կիրականացվի շահառուների բնակավայրերում:

**5. Կապը ռազմավարական փաստաթղթերի հետ.**

Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ/ այլ ռազմավարություններ.

Որոշման նախագիծը կապված չէ ռազմավարական կամ այլ ոլորտային փաստա­թղթերի հետ: